open-index/open-wikipedia-markdown huggingface dataset:
Philip Schuyler

**Philip John Schuyler** (11. marraskuuta 1733 Albany, New York – 18. marraskuuta 1804 Albany, New York) oli yhdysvaltalainen kenraali, joka toimi komentajana Yhdysvaltain vapaussodassa. Hän oli mukana myös politiikassa.

Schuyler kuului tunnettuun newyorkilaiseen sukuun, joka oli muuttanut Amerikkaan Amsterdamista vuonna 1650. Hän palveli siirtokuntien armeijassa suuressa siirtomaasodassa (1755–1760) ja yleni majuriksi. Vuosina 1761–1763 hän osallistui Englannissa neuvotteluihin sodan jälkeisistä järjestelyistä. Schuyler oli jäsenenä New Yorkin siirtokunnan edustajakokouksessa 1768–1775 sekä toisessa mannermaakongressissa 1775–1777. Vapaussodan puhjetessa vuonna 1775 hänestä tuli yksi siirtokuntien armeijan neljästä kenraalimajurista ja hän sai komentoonsa pohjoiseen New Yorkiin sijoitetut joukot.

Sodan alussa Schuyler suunnitteli hyökkäystä Kanadaan, mutta sairastuttuaan hän ei voinut johtaa operaatiota itse, ja sotaretken komentajaksi tuli Richard Montgomery. Hyökkäyksen epäonnistuttua myös Schuylerin maine kärsi. Fort Ticonderogan kukistuttua vuonna 1777 häntä syytettiin velvollisuuksiensa laiminlyönnistä ja hänet korvattiin kenraali Horatio Gatesilla. Schuylerille järjestettiin 1778 hänen omasta pyynnöstään sotaoikeudenkäynti, jossa hänet vapautettiin kaikista syytteistä. Hän erosi seuraavana vuonna armeijasta. Hän toimi kuitenkin vielä myöhemmin päämajan neuvonantajana.

Schuyler oli uudelleen jäsenenä mannermaakongressissa 1778–1780, New Yorkin osavaltion senaatissa 1780–1784, 1786–1790 ja 1792–1797 sekä liittovaltion senaatissa 1789–1791 ja 1797–1798. Yhdessä Alexander Hamiltonin ja John Jayn kanssa hän puolusti uuden perustuslain ratifioimista New Yorkissa. Schuyler joutui vetäytymään senaatista tammikuussa 1798 sairauden vuoksi.

Schuylerin tytär Elizabeth oli naimisissa Alexander Hamiltonin kanssa.

## Lähteet

## Aiheesta muualla
Varesjoki

**Varesjoki** on Kiskonjoen–Perniönjoen vesistöön kuuluva joki Kiikalassa ja Suomusjärvellä Salossa.

## Joen kulku
Noin 13 kilometrin pituinen joki saa alkunsa Varesjärvestä Kiikalassa ja laskee Aneriojärveen Suomusjärvellä. Yläjuoksullaan joki on Kiikalan Saaren ja Yltäkylän, sitten Kiikalan Silvan ja Yltäkylän kylien rajajokena, virtaa keskijuoksullaan Kiikalan Yltäkylän ja alajuoksullaan Suomusjärven Kitulan kylien alueilla ja laskee Aneriojärveen Suomusjärven Laperlan ja Kitulan kylien rajalla.

## Luonnonarvot
Yläjuoksullaan Varesjoki muodostaa noin 20 metriä syvän puronotkon Kolmanteen Salpausselkään kuuluvalla Hyyppärän harjualueen Natura 2000 -alueella. Notkoon liittyy useita sivupuroja sekä hetteisiä lähdealueita ja vanhaa metsää, jotka kuuluvat soidensuojelun ja vanhojen metsien suojeluohjelmiin ja on merkitty suojeltaviksi myös luonnonsuojelulailla.

## Kulttuuriympäristö
Alajuoksullaan joki virtaa vanhojen viljelysmaisemien halki, ja sen varteen jäävät Kiikalan Yltäkylän historiallinen kylätontti ja vanhimmat pellot. Tämä Aneriojärven kyläasutukseksi nimetty kokonaisuus, johon sisältyvät myös Suomusjärven Häntälän ja Laperlan kylät Aneriojärven rannalla, kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.

Vuodesta 1751 aina 1900-luvun loppuvuosikymmeniin Varesjoen varressa joen yläjuoksulla Kiikalan Saaren ja Yltäkylän kylien rajalla toimi alueen metsävaroja hyödyntänyt Varesjoen saha.

## Valuma-alue
Varesjoen valuma-alue on laajuudeltaan 57,71&nbsp;km², josta vesipinta-alan osuus on 4,85 %. Valuma-alueen suurin järvi on Varesjoen lähdejärvi Varesjärvi (158,75 ha) aiemmalla Kiikalan ja Suomusjärven rajalla. Sen jälkeen lähinnä suurimpia ovat Varesjokeen pohjoisesta Huhdanojan kautta laskevat Säräjärvi (32,66 ha) Salon ja Lohjan, aiemmin Kiikalan ja Nummen rajalla sekä Ruukinjärvi (21,22 ha) Kiikalan Johannislundissa. Pienempiin järviin kuluvat muiden muassa laskujoeton Riidus  (19,53 ha) Kiikalan Yltäkylässä ja Säräjärveen laskeva Tervakas (12,5 ha) Lasikylässä Kiikalassa sekä Varesjokeen laskeva Härjänvatsa Kiikalan Silvan kylässä. Lisäksi etenkin harjualueella Ruukinjärven ja Säräjärven ympärillä on paljon pieniä lampia ja järviä.

## Lähteet
Saanijärvi (Pihtipudas)

**Saanijärvi** on Keski-Suomessa Pihtiputaalla kirkonkylän lähellä sijaitseva järvi.

## Maantietoa
Saanijärvi on 5,7&nbsp;kilometriä pitkä, 3,6&nbsp;kilometriä leveä, ja sen pinta-ala on 1&nbsp;264&nbsp;hehtaaria eli 12,6&nbsp;neliökilometriä. Järvellä on kartan mukaan 14&nbsp;saarta. Järvi on luodattu ja siitä on julkaistu syvyyskartat. Järven tilavuus on 24,8 miljoonaa kuutiometriä eli 0,0248&nbsp;kuutiokilometriä. Sen keskisyvyys on 2,0&nbsp;metriä ja suurin syvyys on 6&nbsp;metriä. Järven rantaviivan pituus on 26,6&nbsp;kilometriä.

## Luontoarvoja
Sen eliöstöön kuuluvat hauki, ahven ja jokirapu.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Saanijärven lähi-alueeseen (14.491) järvi kuuluu. Järven vedenpinnan korkeus on 114&nbsp;metriä mpy. Sen laskujoki Saaninjoki yhtyy Heinäjokeen, joka laskee Kolimaan.

## Lähteet
Juri Vikulin

**Juri Igorovitš Vikulin** (s. 15. tammikuuta 1986) on venäläinen jääpalloilija, pelipaikaltaan puolustaja. Hän on edustanut  Krasnojarskin Jeniseitä, joka on ollut myös hänen kasvattajaseuransa, sekä Habarovskin SKA-Neftjanikia.

Venäjän maajoukkueessa Vikuloi debytoi kaudella 2005. Sitä ennen hän oli pelannut jo Venäjän poikien, nuorten ja B-maajoukkueessa. Hän on ollut voittamassa kuutta maailmanmestaruutta vuosina 2007-2014. Hän on edustanut Venäjää kaikkiaan 13 MM-kisoissa, pelannut niissä 56 ottelua ja tehnyt 9 maalia. 

## Saavutukset
**Seurajoukkueissa**
* 4 Venäjän mestaruutta vuonna 2014, 2015 ja 2016 Krasnojarskin Jenisein riveissä ja 2019 Habarovskin SKA-Neftjanik riveissä,
* 1 Venäjän mestaruushopeaa vuonna 2018 Krasnojarskin Jenisein riveissä,
* 4 Venäjän mestaruuspronssia vuonna 2010, 2012, 2013 ja 2017 Krasnojarskin Jenisein riveissä,
* 2 Jääpallon maailmancup voittoa: 2011 ja 2015 Krasnojarskin Jenisein riveissä.

**Maajoukkueessa**
* 10 maailmanmestaruutta vuosina 2006, 2007 ja 2008, 2011, 2013, 2014, 2015, 2016, 2018 ja 2019
* 3 maailmanmestaruushopeaa vuonna 2009, 2010 ja 2012,
* Poikien maailmanmestari 2002 sekä nuorten maailmanmestari 2003 ja 2004.

**Henkilökohtaisesti**.
* Venäjän jääpallon pääsarjan paras puolustuspelaaja 7 kertaa eli 2006, 2010, 2015–2019.

## Lähteet
* Vikulin Bandysidan-tietokannassa
* Vikulin rusbandy-tietokannassa
* Juri Vikulinin syntymäpäivä rusbandy.ru-sivustlla, 15.1.2020
Pakkausjäte

**Pakkausjäte** on käytöstä poistetuista pakkauksista syntyvää jätettä. Pakkausjäte luokitellaan edelleen useisiin ryhmiin, esimerkiksi Suomessa viiteen pääryhmään: kuitu-, lasi,- metalli-, muovi- ja puupakkauksiin. Osa pakkausjätteestä voidaan hyödyntää kierrättämällä takaisin uudelleenkäyttöön tai hyödyntämällä jätettä esimerkiksi energiantuotannossa.  

Pakkausjätteeksi luokitellaan esimerkiksi elintarvikeketjujen käyttämät kertakäyttöiset kuljetuslaatikot ja kuluttajalle saakka kertyvää pakkausjätettä kuten pahvia, kartonkia, muovipusseja, muovilaatikoita, sellofaania ja niin edelleen. Näistä Suomessa kuluttaja voi lajitella erikseen kartongin, pahvin, muovin ja lasin.

## Lähteet
Kultabassokerho

**Kultabassokerho** oli vuosina 2007–2019 lähetetty suomalaisen rap-musiikin erikoisohjelma Bassoradiossa. Ohjelmaa lähetettiin lauantaisin. Kultabassokerhoa tekivät vuosien saatossa DJ Sir Jake, MC Jii-Pee, HC Tuomas, DJ Blublo, McLaren ja Romantico Carlito, Jan Zapasnik, Tuomas Tuomi-Nikula, Juno, Solonen, VilleGalle ja Taru Sassi.

## Aiheesta muualla
* Kuuntelijoiden ylläpitämä mp3-arkisto Kultabassokerhon kaikista radiolähetyksistä
* Kultabassokerhon Spotify-soittolista
* Basson keskustelufoorumien Kultabassokerho-topic 
* Basson Kultabassokerho-sivusto
Uskok-sota

**Uskok-sota** eli **Gradiscan sota** oli pääasiassa Venetsian tasavallan ja Pyhän saksalais-roomalaisen keisarikunnan välinen sota. Sodan taustalla oli kroatialaisten uskok-sissien merirosvous ja Triesten sekä Venetsian kiristyneet välit.

Sota päättyi Venetsian voittoon ja Madridin rauhaan vuonna 1618. Venetsian rauha kesti kuitenkin vain vuoteen 1645, jolloin syttyi Kreetan sota Ottomaanien valtakuntaa vastaan.

## Lähteet
Aleksei Bušujev

**Aleksei Sergevitš Bušujev** (s. 11. huhtikuuta 1985) on venäläinen jääpalloilija, pelipaikaltaan hyökkääjä. 

Hän on edustanut urallaan ensin kasvattajaseuraansa Kirovin Rodinaa ja vuodesta 2008 Kazanin Dynamoa. Venäjän jääpallon pääsarjaa Bušujev on edustanut vuodesta 2002 eli kaikkiaan 12 kautta.

Venäjän maajoukkueessa Bušujev debytoi kaudella 2011. Hän on ollut voittamassa kahta maailmanmestaruutta vuosina 2013-2014. Hän on edustanut Venäjää kaikkiaan 2 MM-kisoissa, pelannut niissä 13 ottelua ja tehnyt 2 maalia. 

## Saavutukset
**Seurajoukkueissa**
* Venäjän mestaruus vuonna 2011 Kazanin Dynamon riveissä,
* Venäjän mestaruushopeaa vuonna 2012 Kazanin Dynamon riveissä,
* 2 Venäjän mestaruuspronssia vuonna 2006 Kirovin Rodinan riveissä sekä 2009 Kazanin Dynamon riveissä,
* 1 Jääpallon maailmancup voitto: 2010 Kazanin Dynamon riveissä.

**Maajoukkueessa**
* 2 maailmanmestaruutta vuosina 2013 ja 2014

## Lähteet
* Bušujev Bandysidan-tietokannassa
* Bušujev rusbandy-tietokannassa

### Viitteet
Ville Selmgren

**Ville Selmgren** (s. 28. joulukuuta 1974) on suomalainen kilpauransa päättänyt koripalloilija.

Oulun NMKY:n kasvatti Selmgren pelasi Suomen pääsarjaa 11 kauden ajan. Hän aloitti pääsarjauransa Lahden NMKY:ssä, josta siirtyi Forssan Alkuun. Vuodenvaihteessa 1996–1997 hän siirtyi Pyrbasketiin, jossa pelasi kevääseen 2005 asti. Kaudella 2000–2001 Selmgren ja Pyrbasket saavuttivat SM-hopeaa ja Suomen cupin hopeaa. Vuosina 2012–2014 Selmgren pelasi vielä I-divisioonaa Oulun NMKY:n joukkueessa.

Selmgren tunnettiin hyvänä pelitilanneheittäjänä ja 105 kilogramman painollaan voimakkaana kamppailijana. Vapaaheitoissaan hän onnistui alle 50-prosenttisesti.

## Lähteet
* Ville Selmgren  Suomen Koripalloliitto

### Viitteet

## Aiheesta muualla
* Ville Selmgren basketball profile eurobasket.com
Pietu Kätkä

**Pietu Kätkä** (s. 15. heinäkuuta 1977) on suomalainen aktiiviuransa lopettanut koripalloilija.

Tampereen NMKY:n kasvatti Kätkä pelasi Suomen pääsarjaa yhteensä kahdeksan kauden ajan. Hän pelasi pääsarjauransa Tampereen Pyrinnössä/Pyrbasketissa, jossa saavutti kaudella 2000–2001 SM-hopeaa ja Suomen cupin hopeaa. Hän pelasi myös I-divisioonaa Korikobrissa ja muutaman ottelun Kauhajoen Karhussa sekä Loimaan Korikonkareissa.

## Lähteet
* Pietu Kätkä  baskethotel.com
* Pietu Katka basketball profile eurobasket.com 

### Viitteet
Simon Bird

**Simon Antony Bird** (s. 19. elokuuta 1984) on englantilainen näyttelijä, joka on näytellyt Will McKenzien roolia BAFTA-palkitussa komediasarjassa Putoojat (*The Inbetweeners*). Hän esiintyy Willin roolissa myös Putoojat-elokuvissa.

Bird aloitti teatteriharrastuksen opiskeluaikoinaan Cambridgen yliopistossa. Hän osallistui Edinburghin festivaaleille 2007 ja 2008 komediaryhmässä, joka herätti valtakunnallista kiinnostusta Isossa-Britanniassa. Bird esiintyy myös stand up -koomikkona.
James Buckley

**James Patrick Buckley** (s.14. elokuuta 1987 Lontoo, Iso-Britannia) on englantilainen näyttelijä, jolla on ollut muun muassa Jay Cartwrightin rooli BAFTA-palkitussa television komediasarjassa *[[Putoojat]]* (*The Inbetweeners*). Hän esiintyy Jayn roolissa myös Putoojat-elokuvissa *The Inbetweeners Movie* ja *The Inbetweeners 2*. Pienempiä osia Buckley on esittänyt muun muassa draamasarjoissa *[[Skins – liekeissä]]* ja *[[Holby Cityn sairaala]]*.

## Filmografia
### Elokuva

### Televisio

## Lähteet

## Aiheesta muualla
*
Säräjärvi (järvi)

**Säräjärvi** on Kiskonjoen–Perniönjoen vesistöön kuuluva järvi Lohjan ja Salon rajalla. Järven pinta-ala on 33 ha, rantaviivan pituus 2,4&nbsp;km ja korkeus merenpinnasta 107,3 metriä.

## Sijainti
Pääosa järvestä on Lohjalla ja rajoittuu Nummen Leppäkorven kylään, pienempi osa on Salossa ja rajoittuu Kiikalan Säräjärven ja Johannislundin kyliin.

## Vesistösuhteet
Järvi laskee lännessä Kiikalan puolella sijaitsevaan Ruukinjärveen, joka on yksi Kiikalan ja Suomusjärven alueella virtaavan Varesjoen latvajärvistä.

## Valuma-alue
Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 4 788 415 m². Järven valuma-alueen sisään jäävät vuoden 2016 uuden valuma-aluejakoehdotuksen mukaan Kolmperänen pohjoisessa ja Matinlampi etelässä.

Vuoden 1993 valuma-aluejaossa järven valuma-alueeseen on luettu myös pohjoisessa Kolmperäsen luona sijaitseva Tervakas ja siihen laskeva Suolammi. Maastossa Tervakkaan alapuoliset suo-ojitukset muodostavat bifurkaation, kun  Tervakkaasta alkunsa saava suo-oja haarautuu kahteen vesistöön, Karjaanjoen vesistöön Hossojanlähteiden suunnassa koillisessa ja Säräjärveen laskevaa suo-ojaa pitkin Kiskonjoen–Perniönjoen vesistöön etelässä.

## Lähteet
Jukka-Pekka Kujala

**Jukka-Pekka Kujala** (s. 5. kesäkuuta 1979) on suomalainen koripalloilija.

Forssan Koripoikien kasvatti Kujala pelasi Suomen pääsarjaa yhteensä seitsemän kauden ajan. Pyrbasketissa hän saavutti kaudella 2000–2001 SM-hopeaa ja Suomen cupin hopeaa. Lisäksi Kujala pelasi pääsarjaa FoKoPo:ssa ja Team Componentassa. Hän on pelannut tämän jälkeen I-divisioonaa Panttereissa ja EBT:ssä.

## Lähteet
* Jukka-Pekka Kujala  baskethotel.com
* Jukka-Pekka Kujala basketball profile eurobasket.com 

### Viitteet
Ruukinjärvi

**Ruukinjärvi** on Kiskonjoen–Perniönjoen vesistöön kuuluva järvi Johannislundissa Kiikalassa Salossa.

## Vesistösuhteet
Järven pinta-ala on 21,2 hehtaaria, korkeus merenpinnasta 107,2 metriä ja rantaviivan pituus 2,72 kilometriä. Järvi kuuluu Kiikalan ja Suomusjärven alueella virtaavan Kiskonjoen latvahaaran Varesjoen valuma-alueeseen ja laskee Varesjokeen sen sivuhaaran Huhdanojan kautta. Ruukinjärveen laskee idästä, Salon ja Lohjan rajalta Säräjärvi.

## Valuma-alue
Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 6 868 635 m². Valuma-alueen sisään jää ehdotuksessa myös Säräjärvestä jonkin matkan päässä pohjoisessa sijaitseva  Kolmperänen. Vuoden 1993 valuma-aluejaossa järven valuma-alueeseen luettiin myös Kolmperäsen luona pohjoisessa sijaitsevat Tervakas ja Suolammi, joiden alapuolisessa maastossa muodostuu bifurkaatio suo-ojien virratessa sekä Karjaanjoen vesistöön Hossojanlähteiden suunnassa että  Kiskonjoen–Perniönjoen vesistöön Säräjärven kautta.

## Historiaa
Järven rannalla sijaitsi vuosina 1813-1960 toiminnassa ollut Johannislundin lasitehdas, jonka alue kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin.
 
## Lähteet
Eva & Manu

**Eva & Manu** (myös **Eva + Manu**) on ranskalais-suomalainen pop-folkduo. Jyväskyläläinen Eeva "Eva" Louhivuori (s. 1987) ja pariisilainen Emmanuel "Manu" Laudic (s. 1989) tapasivat toisensa Bostonissa sijaitsevassa Berklee College of Music -musiikkiopistossa.

## Ura
Vuonna 2010 Louhivuori ja Laudic muuttivat Lontooseen, missä he saivat idean lähteä kiertämään Eurooppaa ja tehdä matkan aikana kappaleita. Pari lähti liikkeelle Etelä-Ranskasta, ja he kiersivät noin puolen vuoden ajan Ranskaa, Espanjaa ja Italiaa. He julkaisivat joka viikko yhden uuden kappaleen ja sen musiikkivideon blogissaan "Travel in Music". Duo julkaisi yhteensä 16 kappaletta ja videota, joista neljä kappaletta päätyi kesäkuussa 2010 julkaistulle EP:lle *Still Traveling*.

Matkan päätyttyä Louhivuori ja Laudic asettuivat Suomeen ja he alkoivat äänittää tekemiään kappaleita studiossa. Warner Music Finland julkaisi duon esikoisalbumin *[[Eva & Manu (albumi)|Eva & Manu]]* Suomessa 17. elokuuta 2012. Keväällä 2013 albumi julkaistiin myös muualla Euroopassa. Albumin ensimmäisenä singlenä julkaistiin kappale ”Feet In the Water”. Esikoisalbumi toi duolle *Vuoden tulokas* -ehdokkuuden alkuvuodesta 2013 järjestetyssä Emma-gaalassa.

Lokakuussa 2013 Eva & Manu julkaisi ensimmäisen suomenkielisen singlensä ”Kun aika on”, joka oli joulukuussa 2013 ensi-iltansa saaneen *[[Ainoat oikeat]]* -elokuvan tunnuskappale. Toisen studioalbuminsa *[[Cinnamon Hearts]]*, duo julkaisi 29. elokuuta 2014.

Pariskunta erosi vuoden 2016 kesällä oltuaan yhdessä seitsemän vuotta, mutta he jatkavat musiikillista yhteistyötään.

Duo julkaisi tammikuussa 2019 kuusi uutta kappaletta sisältäneen *[[In the Woods]]* -EP:n.

## Diskografia
### Albumit

### EP:t

### Singlet

### Musiikkivideot
* *Feet In the Water* (2012)
* *Lonely Boy* (2012)
* *All I Can See* (2012)
* *Kun aika on* (2013)
* *Cinnamon Hearts* (2014)
* *Empty* (2014)
* *I Won't Let You Down* (2019)
* *Barely 24* (2021)

## Lähteet

## Aiheesta muualla
* Eva & Manun viralliset kotisivut
* Travel in Music -blogi
Riku-Pekka Jokinen

**Riku-Pekka Jokinen** (s. 7. joulukuuta 1975 Tampere) on suomalainen aktiiviuransa lopettanut koripalloilija.

Tampereen Pyrinnön kasvatti Jokinen pelasi Suomen pääsarjaa yhteensä seitsemän kauden ajan. Namika Lahdessa hän voitti Suomen mestaruuden kaudella 1999–2000 ja seuranneella kaudella Pyrbasketissa SM-hopeaa. Hän kärsi hopeakaudella loukkaantumisesta, jonka parantumisajaksi ennustettiin kuukausi mutta joka paheni liian aikaisen pelaamisen johdosta neljään kuukauteen.  A-nuorten maaotteluita Jokinen pelasi kolme kappaletta.

## Lähteet
* Riku-Pekka Jokinen  baskethotel.com
* Riku Jokinen basketball profile eurobasket.com 

### Viitteet
Giovanni Palatucci

**Giovanni Palatucci** (31. toukokuuta 1909 Montella, Italia – 10. helmikuuta 1945 Dachau, Saksa) oli italialainen poliisipäällikkö, joka toimi toisen maailmansodan aikana *Fiumen* kaupungissa (*nyk. [[Rijeka]] [[Kroatia]]ssa*). Hänen väitettiin auttaneen jopa 5&nbsp;000 juutalaista turvaan Italiassa piispana toimineen setänsä, *Giuseppe Maria Palatuccin* luokse. Hänen setänsä oli ilmeisesti myös henkilö, joka aloitti Giovanni Palatuccin myytin pyrkiessään vuonna 1952 saamaan Giovannin vanhemmille valtion eläkkeen. *Italian [[Oskar Schindler|Schindlerinä]]* tunnetun Palatuccin mukaan on nimetty katuja, aukioita ja rakennuksia varsinkin Israelissa ja Italiassa.

Palatucci vastaanotti kuolemansa jälkeen useita kunnianosoituksia. Näitä olivat muun muassa New Yorkin kaupungin kunniamaininta, Holokaustin sankariksi nimeäminen Israelin Righteous Among the Nations -listalle vuonna 1990, Italian hallituksen myöntämä *[[Medaglia d’oro]]* -mitali vuonna 1995, paavi Johannes Paavali II:n marttyyriksi julistaminen 2000-2004, sekä Anti-Defamation Leaguen *Courage to Care* -palkinto vuonna 2005.

Center for Jewish Historyn tutkimusjohtajan Natalia Indrimin mukaan yli 700 Rijekasta saatua asiakirjaa vahvistavat, että Palatucci itse asiassa auttoi natseja tunnistamalla juutalaisia.

## Lähteet

## Aiheesta muualla
*Giovanni Palatucci -yhdistyksen kotisivu
Antti-Jussi Sipilä

**Antti-Jussi Sipilä** (s. 5. maaliskuuta 1980 Lahti) on suomalainen urheilutoimittaja ja aktiiviuransa lopettanut koripalloilija.

Lahden NMKY:n kasvatti Sipilä pelasi Lahdessa Suomen pääsarjaa yhteensä seitsemän kauden ajan voittaen Suomen mestaruuden vuonna 2000, Suomen cupin kaudella 2000–2001 ja saavuttaen SM-hopeaa vuonna 2002, SM-pronssia vuonna 2001 ja cup-hopeaa kaudella 2004–2005. I-divisioonassa hän pelasi kolme kautta vuosina 2005–2008 Helsingin NMKY:tä edustaen. A-nuorten maaotteluita Sipilä pelasi viisi kappaletta.

Sipilä työskentelee urheilutoimittajana Yleisradiossa muun muassa Urheiluruutua juontaen ja koripalloa selostaen.

## Lähteet
* Antti-Jussi Sipilä  baskethotel.com
* basketball profile eurobasket.com 

### Viitteet
Vesa Kuokkala

**Vesa Kuokkala** (s. 2. tammikuuta 1983 Tampere) on suomalainen markkinoija ja aktiiviuransa lopettanut koripalloilija. Hänet tunnetaan etenkin työstään Tampereen Pyrinnön markkinointipäällikkönä. Samassa seurassa viimeiset juniorivuotensa pelannut Kuokkala kuului sen edustusjoukkueen kokoonpanoon miesten pääsarjassa kaksi kautta vuosina 2002–2004.

## Urheilu-ura

Tampereen NMKY:n kasvatti Kuokkala kuului Pyrbasketin kokoonpanoon kaksi kautta vuosina 2002–2004. Ensimmäisellä kaudellaan 2002–2003 hän kuului Pyrbasketin kokoonpanoon 19 ottelussa, joissa pääsi kentälle kerran, 20. marraskuuta 2002 hävityssä ottelussa Äänekosken Huimaa vastaan. Ensiensiintymisessään pääsarjatasolla Kuokkala pelasi tasan minuutin ilman tilastomerkintöjä. Pyrbasket ei selviytynyt kyseisellä kaudella pudotuspeleihin sijoituttuaan 14 joukkueen sarjassa 12:nneksi.

Kaudella 2003–2004 Kuokkala kuului Pyrbasketin kokoonpanoon 12 ottelussa. Kentälle hän pääsi 29. lokakuuta 2003 vierasottelussa Namika Lahtea vastaan. Pyrbasketin selvään tappioon päättyneessä ottelussa Kuokkala heitti tasan kuudessa minuutissa kerran ohi kahden ja kolmen pisteen heitot, otti yhden puolustuspään levypallon ja riiston sekä teki kolme virhettä. Pyrintö paransi runkosarjassa edelliskauden sijoitustaan oltuaan yhdeksäs 14 joukkueen sarjassa mutta karsiutui ensimmäisenä joukkueena pudotuspeleistä.

## Ura markkinoinnissa

Kuokkala työskenteli Pyrinnön miesten koripallon edustusjoukkueen markkinointipäällikkönä kuuden vuoden ajan. Hän on koulutukseltaan tradenomi ja kauppatieteiden maisteri. Kuokkala asuu Helsingissä.

## Tilastot
### Runkosarja

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* 
* Vesa Kuokkala  baskethotel.com
* Vesa Kuokkala basketball profile eurobasket.com

### Viitteet
Argentiinanviidakkohaukka

**Argentiinanviidakkohaukka** (*Leucopternis polionotus*) on haukkojen heimon viidakkohaukkojen sukuun kuuluva lintulaji. Sitä tavataan Brasiliassa ja Paraguayssa ja myös Uruguayssa, jossa sen alkuperä on kuitenkin tuntematon. Sen populaatio on pieni, sillä sen elinalueita hävitetään. Toistaiseksi se on luokiteltu silmälläpidettäväksi mutta lisätutkimukset saattavat muuttaa sen luokitusta. Aikuisten yksilöiden määräksi arvioidaan alle 10&nbsp;000, jolloin kokonaispopulaatio olisi alle 15&nbsp;000.

Se elää alavilla tai keskikorkeilla alueilla kosteissa metsissä, etenkin vuoren juurella. Sitä on tavattu myös sekundaarimetsissä ja Paranássa viljelmillä. Sen uhkana on kaupungistuminen teollistuminen, maanviljelyn laajentuminen asutuksen laajentuminen ja siihen liittyvä teiden rakentaminen. Brasiliassa on huomattu, että se on mukautunut elämään viljellyissä mäntymetsissä.

## Lähteet
Näin syntyi nykypäivä 1900–1950

**Näin syntyi nykypäivä 1900–1950** on Veikko Itkosen ohjaama dokumenttielokuva vuodelta 1951. Se kuvaa maailman ja Suomen historian keskeisiä tapahtumia 1900-luvun alkupuoliskolla. Elokuvan sisältö on leikattu arkistomateriaalista. Elokuvan rahoitti Helsingin Sanomat Oy ja sen ensi-ilta oli tammikuussa 1951 Helsingin Bio-Biossa.

*Näin syntyi nykypäivä 1900–1950* oli vuosien 1930–1968 kotimaisista kokoillan dokumenttielokuvista ainoa, joka joutui verolliseksi. Tuottaja valitti korkeimpaan hallinto-oikeuteen asti, mutta päätös ei muuttunut. Elokuvatarkastamossa todettiin, että selostustekstissä rahoittaja mainitaan viidesti, ja lisäksi sen nimi näkyy uutiskatkelmissa 60 kertaa. Tarkastamo määräsi poistettavaksi elokuvasta sata metriä, joista pieni osa myöhemmässä vaiheessa palautettiin. Poistettavia olivat muun muassa otsikot ”Venäjän hyökkäys Suomeen” sekä ”Suomalaiset saaneet paljon sotavankeja”. 

Rahoittajan jälki näkyy elokuvassa. Se alkaa kuvilla lehden kirjapainosta, ja sen jälkeen käydään läpi lehden alkuvaiheiden historiaa. Sen jälkeen elokuva jatkuu kuva-aineistolla, joka etenee vuosilukuotsikoin. Lopuksi elokuva palaa toimitukseen, jossa esitellään lehden johtoa.
Elokuvaa on esitetty joitakin kertoja televisiossa, ja vuonna 2009 se osallistui Tampereen elokuvajuhlille.

## Arviot
Elokuva kiinnosti kriitikoita. Kokoomuslaisen Uuden Auran kriitikko Aake Jermo totesi, ettei kyseessä ollut tavanomainen mainoselokuva vaan ”mielenkiintoinen lyhytkuvista koottu kertauskurssi [– –] vuosisadan alkupuoliskon historiasta”. Vasemmistolehdissä kuitenkin otettiin kantaa elokuvan rahoittajan vaikutukseen elokuvan sisältöön siten, että lopputulos oli ”mainoselokuva”. U. G. Seppänen (Vapaa Sana) ilmaisi paheksuntansa voimakkaasti: ”On jo tavallisen huikeata, että yleisölle esitetään maksullisesti mainosfilmiä [– –] mutta todellista amerikkalaista saippuaoopperaa meidän maaperällämme, lyömätöntä ennätystä merkitsee näin eteen lyöty kokoillanmainos. [– –] Sama häikäilemättömyys ilmenee aineiston valinnassa.”

## Lähteet
Silmät hämärässä

**Silmät hämärässä** on Veikko Itkosen ohjaama elokuva vuodelta 1952.

Elokuvan käsikirjoittaja on Juha Nevalainen, jonka pitkän skenaristiuran tämä elokuva yhdessä Edvin Laineen samoihin aikoihin valmistuneen *[[Yhden yön hinnan]]* (1952) kanssa aloitti. Käsikirjoituksen nimi oli *Totuuden varkaat*. Elokuva oli ensimmäinen näytelmäelokuva, jossa on näkymiä kesällä 1950 avatusta  Linnanmäen huvipuistosta. Studiojaksot kuvattiin Teuvo Tulion studiossa ja hänen kalustollaan. Elokuvan yleisömenestys jäi vuoden keskitason alle.

Alun taustamusiikkiin on sovitettu Anton Karasin sävellys "The Harry Lime Theme" Carol Reedin elokuvasta *[[Kolmas mies]]* (1949).

## Arviot
Useat kriitikot huomasivat että Juha Nevalainen oli siirtynyt arviopuolelta tuotantopuolelle. Hän sai kiitosta työstään muun muassa Olavi Veistäjältä (Aamulehti): "Skenaristilla on taitoa punoa jännittäviä tilanteita ja myös psykologista vaistoa". Sen sijaan Itkonen sai kiitoksen lisäksi tylyä tyrmäystä esimerkiksi juuri Veistäjältä: "Hänen avuttomuutensa ohjaajana ilmenee monin paikoin selvästi."

## Näyttelijät

## Lähteet
Bill Wallace

**Bill "Superfoot" Louis Wallace** (s. 1. joulukuuta 1945 Portland, Indiana) on yhdysvaltalainen kamppailulajien taitaja, entinen potkunyrkkeilijä ja näyttelijä. Wallace oli aktiiviurallaan PKA liiton potkurnyrkkeilyn keskisarjan mestari vuosien 1974–1980 aikana.

## Lähteet
Glassheart Tour

**Glassheart Tour** oli englantilaisen laulaja-lauluntekijän Leona Lewisin toinen konserttikiertue. Kiertue vieraili kolmessa maassa, Isossa-Britanniassa, Saksassa ja Sveitsissä. Glassheart Tour oli ensimmäinen kerta, kun Lewis kiersi lavoja Ison-Britannian ulkopuolella. Hänen edelliseen kiertueeseensa, The Labyrinthiin, sisältyi konsertteja ainoastaan Isossa-Britanniassa. Kiertue alkoi 15. huhtikuuta 2013 Berliinistä ja päättyi 13. heinäkuuta 2013 Kew Gardensiin.

## Kappalelista
#"Come Alive"
#"Fireflies"
#"A Moment Like This" (Akustinen versio)
#"Collide"
#"Forgive Me"
#"Better in Time" (Sisältää elementtejä Rihannan kappaleesta "Man Down")
#"Happy"
#"Sugar"
#"I to You"
#"Broken"
#"Trouble" (akustinen versio)
#"Locked Out of Heaven" (Cover Bruno Marsin kappaleesta)
#"Footprints in the Sand"
#"The First Time Ever I Saw Your Face"
#"Bleeding Love"
#"Glassheart"
#"Run
Burmanliitogekko

**Burmanliitogekko** (*Gekko lionotum*) on gekkojen heimoon kuuluva liskolaji. Se on yöaktiivinen.

## Ulkonäkö ja koko
Kuten yleensä suvun lajeilla, burmanliitogekolla on räpylämäiset jalat ja litteä häntä. Väri on vaaleanruskea.

## Levinneisyys ja elinympäristö
Lajia tavataan Myanmarissa, Thaimaassa ja Malakan niemimaalla. Sitä esiintyy lähinnä vanhoissa metsissä.

## Lisääntyminen
Burmaliitogekko munii yleensä kaksi munaa. Munimisesta kuoriutumiseen kestää noin 45–62 päivää.

## Lähteet
Robert R. Livingston

**Robert R. Livingston** (27. marraskuuta 1746 New York – 26. helmikuuta 1813 Clermont, New York) oli yksi Yhdysvaltain perustajaisistä ja ensimmäinen Yhdysvaltain ulkoministeri vuosina 1781–1783.

## Elämä ja ura
Livingston kuului tunnettuun suurmaanomistajasukuun, joka vaikutti New Yorkin osavaltiossa. Hänen samanniminen isoisoisänsä oli tullut Skotlannista Pohjois-Amerikkaan vuonna 1673. Livingston valmistui vuonna 1770 lakimieheksi. Hän oli edustajana toisessa mannermaakongressissa vuosina 1775–1776 ja 1779–1781 ja työskenteli useissa sen alaisissa komiteoissa, jotka käsittelivät ulko-, talous- ja oikeusasioita. Hän kuului myös viisihenkiseen komiteaan, joka valmisteli luonnoksen Yhdysvaltain itsenäisyysjulistukseksi kesäkuussa 1776. Livingston ei kuitenkaan itse allekirjoittanut julistusta. Vuosina 1777–1801 hän toimi New Yorkin osavaltion kanslerina (*Chancellor of New York*), joka oli korkea oikeudellinen virka.

Livingstonista tuli Yhdysvaltojen ensimmäinen ulkoministeri, kun konfederaatioartiklojen alainen keskushallinto vuonna 1781 aloitti toimintansa. Hän kehitti maan ulkoasiainhallintoa ja toimi tehtävässä kaksi vuotta, minä aikana Yhdysvallat solmi Pariisin rauhan Ison-Britannian kanssa. Livingston vaati rauhanneuvottelujen amerikkalaisille neuvottelijoille enemmän liikkumavaraa, mutta arvosteli heitä huonosta yhteistyöstä Yhdysvaltain liittolaisen Ranskan kanssa. Hän oli myös konfederaation kongressin jäsenenä vuosina 1784–1785. Livingston toimi vuonna 1788 puheenjohtajana New Yorkin perustuslakikonventissa, joka ratifioi Yhdysvaltain perustuslain kyseisen osavaltion osalta. Hän myös vastaanotti ensimmäisen presidentin George Washingtonin virkavalan 30. huhtikuuta 1789 tuolloin pääkaupunkina toimineessa New Yorkissa.

1790-luvulla Livingston liittoutui antifederalistien kanssa. Thomas Jeffersonin tultua presidentiksi hänet nimitettiin vuonna 1801 Yhdysvaltain lähettilääksi Ranskaan. Hän auttoi vuonna 1803 Louisianan oston sopimisessa Napoleonin kanssa, mitä on sanottu hänen suurimmaksi palvelukseksi maalleen. Livingston jätti lähettiläänpaikkansa vuonna 1805.

Eläkevuosinaan Livingston tuki innokkaasti insinööri Robert Fultonia, joka kehitteli höyrylaivaa. He olivat tutustuneet Pariisissa. Livingston ja Fulton saivat yksinoikeuden höyryalusliikenteeseen New Yorkin osavaltion alueella. Vuonna 1807 ensimmäinen Fultonin rakentama toimiva höyrylaiva, North River Steam boat liikennöi Hudsonjoella. Sitä alettiin myöhemmin virheellisesti kutsua nimellä *Clermont* Livingstonin sukutilan mukaan.

Poliitikko Edward Livingston oli Robert R. Livingstonin nuorempi veli.

## Lähteet
The Labyrinth (Leona Lewisin kiertue)

**The Labyrinth** oli englantilaisen laulaja-lauluntekijän Leona Lewisin ensimmäinen konserttikiertue, joka kiersi Britanniaa ja Irlantia touko-heinäkuussa 2010. Kiertueen soittolistalla oli kappaleita Lewisin kahdelta ensimmäiseltä studioalbumilta.  Kiertueen teemana oli *[[Labyrintti (vuoden 1986 elokuva)|Labyrintti]]*-elokuva. Syksyllä 2010 kiertueelta julkaistiin DVD/CD *[[The Labyrinth Tour Live from The O2]]*.

## Soittolista

#"Brave"
#"Don't Let Me Down"
#"Better in Time"
#"Whatever It Takes"
#"Take a Bow"
#Välinäytös: "Ride a White Swan" (T. Rex -cover)
#"I See You"
#"Can't Breathe"
#"Forgive Me"
#"Happy"
#"Could It Be Magic" (Barry Manilow -cover)
#"I Got You"
#"Cry Me a River" (Justin Timberlake -cover)
#"The First Time Ever I Saw Your Face"
#"Homeless"
#Välinäytös: "They Don't Care About Us" (Michael Jackson -cover)
#"Outta My Head"
#"Sweet Dreams (Are Made of This)" (Eurythmics-cover)
#"Run"
#Encore: "Bleeding Love"

## Lähteet

## Aiheesta muualla
Clarkinkorallikäärme

**Clarkinkorallikäärme** (*Micrurus clarki*) on myrkkytarhakäärmeiden heimoon kuuluva laji.

## Koko ja ulkonäkö

Yksilön pituus on noin 38–60&nbsp;cm. Pääväri on musta, ja ihossa on punaisia ja keltaisia tai valkoisia raitoja. Hännässä on vain valkoisia tai keltaisia raitoja.

## Levinneisyys ja elinympäristö

Clarkinkorallikäärmettä tavataan Costa Ricassa, Panamassa ja Kolumbian länsiosissa. Sitä esiintyy alankojen kosteissa metsissä ja sademetsissä.

## Lähteet
Daniel Shays

**Daniel Shays** (n. 1747 Hopkinton, Massachusetts, Yhdysvallat – 29. syyskuuta 1825 Sparta, New York, Yhdysvallat) oli yhdysvaltalainen upseeri ja kapinajohtaja, jonka mukaan läntisessä Massachusettsissa 1786–1787 riehunut Shaysin kapina on nimetty.

Shays oli irlantilaistaustaista sukua ja lähtöisin vaatimattomista oloista. Hän liittyi aseistettuihin patriootteihin heti Yhdysvaltain vapaussodan alussa huhtikuussa 1775 ja osallistui Bunker Hillin taisteluun. Sen jälkeen hän palveli Massachusettsin rykmentin aliluutnanttina. Shays ylennettiin kapteeniksi tammikuussa 1777, ja hän osallistui muun muassa Saratogan taisteluihin. Hän erosi armeijasta vuonna 1780 ja asettui Massachusettsin Pelhamiin, jossa hoiti erilaisia luottamustehtäviä.

Shaysin kapinan tausta oli taloudellisessa lamassa, joka levisi Yhdysvaltoihin pian vapaussodan päättymisen jälkeen. Monet menettivät omaisuutensa maksamattomien velkojen vuoksi, ja ilmeisesti näin kävi myös Shaysille. Kansalaiset alkoivat uhkailla väkivallalla tuomioistuimia, jotka langettivat ulosottopäätöksiä. Lopulta puhjenneella kapinalla oli useita johtajia, joista Shays oli yksi. Syyskuussa 1786 hän oli mukana monisatapäisessä joukossa, joka sulki väkivoimalla oikeustalon Massachusettsin Springfieldissä. Tammikuussa 1787 hän johti noin 1&nbsp;200 miehen hyökkäystä Springfieldissä ollutta valtion asevarikkoa vastaan, mutta heidät lyötiin takaisin. Shaysin johtamat kapinalliset kukistettiin lopullisesti Petershamin taistelussa 4. helmikuuta, jolloin hän pakeni Vermontiin. Myöhemmin Massachusettsin korkein oikeus tuomitsi hänet eräiden muiden kapinajohtajien ohella kuolemaan. Hän anoi armoa vuonna 1788 ja saikin pian armahduksen.

Shays asui loppuelämänsä New Yorkin osavaltiossa. Vanhoilla päivillään hän sai valtioneläkkeen kiitoksena sotapalveluksesta.

## Lähteet
Burmantähtikilpikonna

**Burmantähtikilpikonna** (*Geochelone platynota*) on Testudinidae-heimoo kuuluva kilpikonnalaji. Se on Kansainvälisen luonnonsuojeluliiton punaisen listan mukaan äärimmäisen uhanalainen.

## Ulkonäkö ja koko

Kilven pituus on noin 30 senttimetriä. Kilvessä on tähtimäisiä kuvioita, joissa on keltaista väriä ruskealla pohjalla. Suomut ovat kohoumallisia.

## Levinneisyys ja elinympäristö

Burmantähtikilpikonnaa esiintyy Myanmarissa (eli Burmassa). Se on kotoperäinen maan keskiosassa sijaitsevalla kuivalla alueella.

## Ravinto

Burmantähtikilpikonna syö enimmäkseen ruohoa ja lehtiä.

## Lähteet

## Aiheesta muualla
* http://www.tortoisetrust.org/articles/platynota.htm
Sparteiini

**Sparteiini** (C15H26N2) on kinolitsidiinirakenteinen alkaloidi, jota tavataan eräissä hernekasveissa. Yhdistettä käytetään pääasiassa orgaanisessa asymmetrisessä synteesissä, mutta sillä on myös rytmihäiriöitä helpottavia ominaisuuksia.

## Ominaisuudet
Sparteiini on optisesti aktiivinen yhdiste ja sitä esiintyy luonnossa sekä (-)- että (+)-isomeereina. (+)-Sparteiinia voidaan kutsua myös pakykarpiiniksi. Sparteiinin isomeereista (-)-sparteiinia esiintyy muun muassa keltalupiinin (*Lupinus luteus*) siemenissä. Toista enantiomeeria (+)-sparteiinia tavataan jänönvihmasta (*Cytisus scoparius*), *[[Lupinus pusillus]]*-lupiinista ja eräistä väriherneiden (*Genista*) ja helmipalkojen (*Sophora*) sukujen hernekasveista. Kasvit syntetisoivat sparteiinia lysiinistä.

Sparteiini on huoneenlämpötilassa valkoisia kiteitä ja se sulaa hieman lämmitettäessä. Yhdiste liukenee hieman veteen ja paremmin orgaanisiin liuottimiin, kuten etanoliin, dietyylieetteriin ja kloroformiin. Sparteiinin vesiliuokset ovat emäksisiä.

Sparteiinia käytetään kiraalisena emäksenä orgaanisissa synteeseissä ja usein organosinkki-, organolitium ja organomagnesiumyhdisteiden kanssa. Sparteiinilla on rytmihäiriöitä hillitseviä vaikutuksia. Sen vaikutukset perustuvat kalsium- ja magnesium-ionien kelaatioon ja natriumkanavien salpaamiseen. Sparteiinia ei kuitenkaan ole hyväksytty ihmisten lääkintään, koska yhdiste aiheuttaa neuronaalisia vaurioita ja muutoksia elimistön muskariini- ja asetyylireseptoreissa.

## Lähteet

## Aiheesta muualla
* DrugBank: Sparteine 
* Kyoto Encyclopedia of Genes and Genomes (KEGG): Sparteine 
* Dr. Duke's Phytochemical and Ethnobotanical Databases: Sparteine 
* Dr. Duke's Phytochemical and Ethnobotanical Databases: (+)-Sparteine 
* Dr. Duke's Phytochemical and Ethnobotanical Databases: (-)-Sparteine 
* Dr. Duke's Phytochemical and Ethnobotanical Databases: L-Sparteine
Something Better

**Something Better** on suomalaisen Softengine-yhtyeen esittämä kappale, jolla yhtye edusti Suomea vuoden 2014 Eurovision laulukilpailussa.

Kappale voitti Suomen viisukarsintana toimineen Uuden Musiikin Kilpailun 1. helmikuuta 2014 järjestyn finaalin saaden 28,28&nbsp;% annetuista äänistä.

8. toukokuuta Eurovision laulukilpailun semifinaalissa Softengine pääsi Eurovision laulukilpailun finaaliin, joka esitettiin 10. toukokuuta 2014. Kappale sijoittui 11:nneksi Eurovision laulukilpailussa.

## Singlejulkaisun kappalelista
#

## Listasijoitukset

## Lähteet
Felodipiini

**Felodipiini** on dihydropyridiinijohdoksiin kuuluva kalsiumkanavan salpaaja eli se on verisuoniselektiivinen kalsiumkanavan salpaaja (kalsiumin estäjä). Se ei haittaa sydämen toimintaa, vaan sen vaikutus perustuu pienten ääreisverisuonten laajenemiseen. 

Felodipiiniä käytetään ensisijaisesti kohonneen verenpaineen hoitoon. Se sopii myös rasituksen ja stressin aiheuttaman rintakivun hoitoon ja sitä käytetään joskus myös muiden sairauksien hoidossa. Aloitusannos on 5&nbsp;mg vuorokaudessa ja annos voidaan nostaa kymmeneen milligrammaan vuorokaudessa. 

Yleisiä felodipinin haittavaikutuksia ovat nilkkojen turvotus, kasvojen punoitus ja päänsärky. Harvinaisiin haittavaikutuksiin kuuluu ikenien turpoaminen, joka ilmenee kuitenkin yleisemmin, jos potilaalla on ientulehdus. Lääkkeen käyttäjän on hyvä välttää greippimehua ja sellaisia rohdosvalmisteita, jotka sisältävät mäkikuismaa. Raskaana olevien ei pidä käyttää felodipiiniä.

## Lähteet
Pupu Ruutukorva

**Pupu ruutukorva** (*A kockásfülű nyúl*) on unkarilaisen PannóniaFilmin vuonna 1978 tuottama animaatiosarja, jonka kaikkiaan 26 osasta (1978) 13 osaa esitettiin Suomessa vuosina 1978–1982. Lastenkirjailija Veronika Marékin ja animaattori Zsolt Richlyn luoman sarjan päähahmona on ruutukorvainen, lentävä jänis, joka taistelee oikeudenmukaisuuden puolella ilkeyttä vastaan.

## Lähteet
Queer

**Queer** on yläkäsite jota käytetään sukupuoli- ja seksuaalivähemmistöjen edustajista sekä yhteiskunnassa vallitsevien sukupuoleen ja seksuaalisuuteen liittyvien normien kyseenalaistavasta ajatusmallista. Queer-termi ei määrittele henkilön seksuaalista suuntautumista tai sukupuoli-identiteettiä, joten se on hyvin joustava ja laaja. 

Sana *queer* tulee englannin kielestä ja tarkoittaa outoa tai epätavallista. Alun perin sitä käytettiin haukkumasanana ja halventavana terminä homoseksuaaleista, mutta ajan kuluessa sateenkaari-ihmiset ovat omineet sanan itselleen. Pilkkaamiseen tarkoitetun historiansa vuoksi termi ei ole neutraali, vaan edelleen laajalti loukkaava, ja täten hyväksyttävää käyttää yleensä vain jos itse kuuluu kyseiseen vähemmistöön.

Nykyään *queer* on myös termi elämäntavalle ja poliittiselle ajattelumallille, joka aktiivisesti kyseenalaistaa ja rikkoo seksuaalisuuteen ja sukupuoleen liittyviä normeja. Cis- ja heteronormatiivisuutta vastustava elämänkatsomus pyrkii inklusiivisempaan maailmaan ja poistamaan sukupuoleen ja seksuaalisuuteen liittyviä ahtaita lokeroita.

**Gender queer** on yksi muunsukupuolisuuden yläkäsitteen alla olevista identiteeteistä, joka tarkoittaa ei-binääristä sukupuoli-identiteettiä ja sukupuolen ilmaisua. Termiä käytetään usein, jos sukupuoli-identiteettiä ei haluta määrittää tai se on epäselvä.

## Katso myös
* Queer-tutkimus

## Lähteet
Kandesartaani

**Kandesartaani** on angiotensiinireseptorin salpaajiin lukeutuva verenpainelääke. Lääke rentouttaa ja laajentaa verisuonia, mikä saa verenpaineen alenemaan. Kandesartaania voidaan käyttää myös muiden verenpainetta alentavien lääkkeiden kanssa, jos pelkällä kandesartaanilla ei saada riittävää tulosta. Tällainen lääke on esimerkiksi hydroklorotiatsidi, jota saa myös yhdistelmälääkkeenä, jossa näitä kahta lääkettä on samassa tabletissa.

Suomessa kandesartaania myydään valmistenimillä Atacand, Candemax, Candesartan Actavis, Candesartan Krka, Candesartan Orion, Candesartan Stada ja Candexetil sekä erilaisina yhdistelmävalmisteina diureettien, amlodipiinin ja hydroklooritiatsidin kanssa.

*Candesartan/Hydrochlorothiazide Orion* on verenpainelääkkeenä käytettävä yhdistelmälääke, jossa on sekä varsinaisesti verenpainetta alentavaa kandesartaania että hydroklooritiatsidia, joka on diureetti, ja näin se alentaa verenpainetta. Lääkettä määrätään potilaille joilla pelkästään kandesartaani- tai hydroklorotiatsidi-hoito ei ole alentanut verenpainetta riittävästi. Yhdistelmälääkkeellä toteutettavaan hoitoon voidaan siirtyä, jos se harkitaan kliinisesti tarkoituksenmukaiseksi. Hoidon este on tablettien sisältämä laktoosi, jos potilaalla on esimerkiksi vaikea laktoosi-intoleranssi.

## Lähteet
Keskiamerikankorallikäärme

**Keskiamerikankorallikäärme** (*Micrurus nigrocinctus*) on myrkkytarhakäärmeiden heimoon kuuluva laji.

## Levinneisyys ja elinympäristö
Keskiamerikankorallikäärmettä tavataan Meksikon kaakkoisosissa, Hondurasin luoteisosissa ja Kolumbian pohjoisosassa. Sitä esiintyy alangoilla ja vuoristojen läheisyydessä.

## Lähteet
Malabarinmedestäjä

**Malabarinmedestäjä** (*Leptocoma minima*) on medestäjien heimoon kuuluva varpuslintu.

## Levinneisyys
Malabarinmedestäjää tavataan kotoperäisenä Intiassa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Rämeikkömedestäjä

**Rämeikkömedestäjä** (*Leptocoma sperata*) on medestäjien heimoon kuuluva varpuslintu.

## Levinneisyys
Rämeikkömedestäjää tavataan laajalla alueella Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.

## Lähteet
Feliformia

**Feliformia** on toinen petoeläinten lahkon kahdesta alalahkoista. Siihen kuuluvat ”kissamaiset” petoeläimet, toiseen alalahkoon Caniformia kuuluvat koiramaiset.

## Monimuotoisuus
### Heimot
*Madagaskarin petoeläimet (Eupleridae)
*Kissaeläimet (Felidae)
*Mangustit (Herpestidae)
*Hyeenat (Hyaenidae)
*Afrikanpalmunäädät (Nandiniidae)
*Sivettieläimet (Viverridae)
### Suvut ja lajit
Täydellinen luettelo petoeläinlajeista on sivulla Luettelo petoeläimistä.
Luettelo Karibianmeren valtioista ja saarista

**Luettelo Karibianmeren valtioista ja saarista** luettelee Karibianmeren rannikoiden ja saarten valtiot sekä eri valtioille kuuluvat epäitsenäiset alueet.

Hispaniolan saarta ei luettelossa ole, koska sen on jakanut kaksi itsenäistä valtiota: Dominikaaninen tasavalta ja Haiti.

## Valtiot
### Manner

### Isot-Antillit

### Pienet-Antillit

## Itsehallintoalueet

## Katso myös
* Luettelo Karibian maista asukasluvun mukaan
Jere Tuulkari

**Jere Tuulkari** (s. 13. toukokuuta 1984 Tampere) on suomalainen taidoka, joka edustaa Tampereen taidoa.
Tuulkari aloitti taidouransa Tampereella vuonna 2000 ja hän on vyöarvoltaan 1.dan. Hän on yksi Tampereen taidon ohjaajista ja on edustanut Suomen taidomaajoukkuetta vuodesta 2011 lähtien.

## Arvokilpailumenestys

## Muut saavutukset
* Vuonna 2012 Jere Tuulkari osallistui 50 ottelun haasteeseen toisena taidokana maailmassa. Haasteessa otellaan 50 normaalia taido-ottelua peräkkäin. Tuulkari selvisi haasteesta yhdellä murtuneella sormella.

Tiedosto:50ottelua1.jpg|50 ottelun haasteessa nähtyjä potkuja
Tiedosto:50ottelua2.jpg|50 ottelun haasteessa nähtyjä käsitekniikoita

* Vuonna 2012 Jere Tuulkari valittiin vuoden taidokaksi.

## Lähteet
*http://taido.fi 

## Aiheesta muualla
*Suomen Taidoliitto ry
*World Taido Championships 2013 Official Trailer
* http://taido.kuvat.fi/
* http://www.youtube.com/watch?v=rtk2_ZJOVkQ
Suunnistuksen maailmanmestaruuskilpailut 2012

**Suunnistuksen maailmanmestaruuskilpailut 2012** olivat järjestyksessään 29. suunnistuksen maailmanmestaruuskilpailut. Ne järjestettiin Lausannessa Sveitsissä 14.–21. heinäkuuta 2012.

## Tulokset
### Miehet
#### Sprintti, 4,2 km
14. heinäkuuta

#### Keskimatka, 6,5 km
17. heinäkuuta

#### Pitkä matka, 18,3 km
19. heinäkuuta

#### Viesti, 3×6,9 km
21. heinäkuuta

### Naiset
#### Sprintti, 3,7 km
14. heinäkuuta

#### Keskimatka, 5,5 km
17. heinäkuuta

#### Pitkä matka, 12,4 km
19. heinäkuuta

#### Viesti, 3×5,9 km
21. heinäkuuta

## Mitalitaulukko

## Lähteet
*Tulokset

## Aiheesta muualla
*Viralliset kotisivut
Bizkaia Arena

**Bizkaia Arena** on urheiluhalli Barakaldossa, Suur-Bilbaon alueella. Hallia käytetään sekä urheilu- että konserttitarkoituksiin.

Liga ACB:n Bilbao Basket käytti areenaa pääsarjapeleissään kaudella 2009–2010 ennen siirtymistään Bilbao Arenalle. Areenalla pelattiin myös Bilbao Basketin sekä Philadelphia 76ersin välinen harjoitusottelu lokakuussa 2013. Bizkaia Arenalla on tarkoitus pelata vuoden 2014 koripallon MM-kilpailuiden alkulohko-otteluita.

## Lähteet

## Aiheesta muualla
*Virallinen kotisivu
Luettelo Suomen puolustusvoimien joukko-osastoista

**Luettelo Suomen puolustusvoimien joukko-osastoista** sisältää kaikki nykyiset Puolustusvoimien joukko-osastot sekä niiden varuskunnat. 

## Maavoimat

## Merivoimat

## Ilmavoimat

## Pääesikunta ja sen alaiset laitokset

## Lähteet
Mikko Pohjola

**Mikko Pohjola** (s. 1981) on suomalainen laulaja ja lauluntekijä, jonka tunnetuimpia kappaleita ovat ”Paikkani tiedän”, ”Et nää” ja ”Sängyn reunalla”. Pohjola on syntynyt Kuhmossa, josta hän perheineen muutti Ouluun ollessaan kolmevuotias. Sittemmin hän on muuttanut Helsinkiin.

Ennen varsinaista uraansa Pohjola keikkaili trubaduurina sekä laulajana eri coverbändeissä. Pohjola sai levytyssopimuksen Universal Musicin kanssa yhtiöön lähettämänsä demon perusteella. Universal julkaisi Pohjolan esikoisalbumin *[[Menkää te, minä jään]]* 16. helmikuuta 2011. Albumilta julkaistiin neljä singleä, joista ”Paikkani tiedän” kävi useiden radiokanavien kymmenen soitetuimman kappaleen joukossa. Kolmas single ”Et nää” oli parhaimmillaan radiokanavien neljänneksi soitetuin kappale alkukesästä 2011.

Vuosina 2012–2013 hän julkaisi kolme singleä, jotka eivät saaneet mainittavaa menestystä. Joulukuussa 2013 julkistettiin tieto, että Pohjola kilpailee seuraavan vuoden Uuden Musiikin Kilpailussa kappaleellaan ”Sängyn reunalla”. Kappale sijoittui koko kilpailun toiseksi saaden viimeisessä finaalissa 19,48% annetuista äänistä. ”Sängyn reunalla” sisältyi marraskuussa 2016 julkaistulle Pohjolan toiselle studioalbumille *[[Katkeran laulu]]*.

Pohjolan esittämä versio Kolmas Nainen -yhtyeen ”Hyvää ja kaunista” -kappaleesta oli vuosina 2016–2018 Ylen *[[Uusi päivä (televisiosarja)|Uusi päivä]]* -televisiosarjan tunnuskappaleena.

Pohjola on mukana näyttelijänä Meri Oulun kesäteatterin *Sinä olit tähti* -musiikkikomediassa kesällä 2021.

## Julkaisut

* 
* 

## Muille tehtyjä kappaleita

## Lähteet

## Aiheesta muualla
* Mikko Pohjolan viralliset kotisivut
Sulo Repo

**Sulo Repo** (s. 1930) on suomalainen entinen hiihtovalmentaja. 

Revolla on ollut kymmeniä henkilökohtaisia valmennettavia, jotka ovat vuosien saatossa voittaneet yli 100 SM-mitalia. Parhaiten hänet tunnetaan kolminkertaisen olympiavoittajan Marja-Liisa Kirvesniemen valmentajana 1970- ja 1980-luvuilta. Repo toimi liikunnanopettajana Kirvesniemen kotipaikkakunnalla Simpeleellä ja havaitsi tämän lahjat jo nuorena.

Muita Revon valmennettavia ovat olleet muun muassa hänen poikansa Sami Repo sekä Erja Kuivalainen. Sulo Repo valittiin Urheilutoimittajain liiton äänestyksessä Vuoden valmentajaksi vuonna 1984, jolloin Marja-Liisa Kirvesniemi saavutti kolme kultamitalia Sarajevon olympialaisissa. Omalla urheilu-urallaan Repo harrasti pika- ja keskimatkojen juoksua. Hänen 100 metrin ennätyksensä on 11,7.

## Lähteet
Ethan Lader

**Ethan Lader** on yhdysvaltalainen musiikkivideo-ohjaaja. Musiikkivideoiden lisäksi Lader on ohjannut mainoksia. Lader asuu perheineen Kaliforniassa.

## Tunnettuja töitä
* Bruno Mars – Just the Way You Are
* Mariah Carey – Oh Santa!
* OneRepublic – Good Life
* Leona Lewis – Collide
* B.o.B – Don't Let Me Fall
* Owl City – Shooting Star
* Enrique Iglesias – Dirty Dancer
* Nelly – Hey Porsche
## Lähteet

## Aiheesta muualla
*Lader IMVDb-sivustolla
*Laderin virallinen Facebook-sivu
Sängyn reunalla

”**Sängyn reunalla**” on Mikko Pohjolan kappale, jolla hän kilpaili Uuden Musiikin Kilpailussa vuonna 2014. Singlenä kappale julkaistiin 7. tammikuuta 2014. Kappale on Pohjolan itse säveltämä ja sanoittama, hän on myös sovittanut kappaleen yhdessä Jukka Immosen kanssa. Immonen on myös tuottanut kappaleen. Kappale sijoittui UMK:n toiseksi saaden viimeisessä finaalissa 19,48% annetuista äänistä.

Kappaleen musiikkivideo julkaistiin 9. tammikuuta 2014. Ilta-Sanomat uutisoi videon olevan rohkea, sillä Pohjola esiintyy siinä ilman paitaa ja vastanäyttelijänä olevalla naisella yllään oleva toppi on läpikuultava. Videon on ohjannut Patrick Lindholm.

## Kappaleet
#

## Listasijoitukset

## Lähteet